31995R2198
L 221/3
JURNALUL OFÍCIAL AL UNIUNII EUROPENE
REGULAMENTUL (CE) NR. 2198/95 AL COMISIEI
din 18 septembrie 1995
de modificare a Regulamentului (CE) nr. 774/94 al Consiliului privind deschiderea și gestionarea anumitor contingente tarifare comunitare pentru carnea de vită și mânzat de calitate superioară, carnea de porc, carnea de pasăre, grâu și borceag și pentru tărâțe, irimic și alte reziduuri
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 774/94 al Consiliului din 29 martie 1994 privind deschiderea și gestionarea anumitor contingente tarifare comunitare pentru carnea de vită și mânzat de calitate superioară, carnea de porc, carnea de pasăre, grâu și borceag și pentru tărâțe, irimic și alte reziduuri (1), în special articolul 8,
întrucât acordul cu privire la agricultură, încheiat în cadrul negocierilor comerciale multilaterale ale Rundei Uruguay și aprobat prin Decizia Consiliului din 22 decembrie 1994 (2), a modificat volumul contingentului prevăzut la articolul 1 din Regulamentul (CE) nr. 774/94 și celelalte condiții prevăzute pentru totalitatea contingentelor stabilite de regulamentul respectiv; întrucât, prin urmare, acesta ar trebui modificat în consecință;
întrucât măsurile prevăzute de prezentul regulament sunt conforme cu avizul tuturor comitetelor de gestionare în materie,
ADOPTĂ PREZENTUL REGULAMENT:
Articolul 1
Articolele 1-6 din Regulamentul (CE) nr. 774/94 se înlocuiesc cu următoarele articole:
„Articolul 1
(1) Se deschide un contingent tarifar comunitar anual cu volumul total de 20 000 de tone, exprimat ca greutate a produsului, pentru carnea de vită și mânzat de calitate superioară, proaspătă, refrigerată sau congelată din codurile NC 0201 și 0202, precum și pentru produsele din codurile NC 0206 10 95 și 0206 29 91.
(2) În cadrul volumului contingentar, dreptul din Tariful Vamal Comun care se aplică se stabilește la 20 %.
Articolul 2
(1) Se deschide un contingent tarifar comunitar anual cu volumul total de 7 000 de tone pentru carnea de porc proaspătă, refrigerată sau congelată din codurile NC 0203 19 13 și 0203 29 15.
(2) În cadrul volumului contingentar, dreptul din Tariful Vamal Comun care se aplică se stabilește la 0 %.
Articolul 3
(1) Se deschide un contingent tarifar comunitar anual cu volumul total de 15 500 de tone pentru carnea de găină din codurile NC 0207 41 10, 0207 41 41 și 0207 41 71.
(2) În cadrul volumului contingentar, dreptul din Tariful Vamal Comun care se aplică se stabilește la 0 %.
Articolul 4
(1) Se deschide un contingent tarifar comunitar anual cu volumul total de 2 500 de tone pentru carnea de curcan ce intră sub incidența codurilor NC 0207 42 10, 0207 42 11 și 0207 42 71.
(2) În cadrul volumului contingentar, dreptul din Tariful Vamal Comun care se aplică se stabilește la 0 %.
Articolul 5
(1) Se deschide un contingent tarifar comunitar anual cu volumul total de 300 000 de tone pentru grâul de calitate din codurile NC 1001 10 00 și 1001 90 99.
(2) În cadrul volumului contingentar, dreptul din Tariful Vamal Comun care se aplică se stabilește la 0 %.
Articolul 6
(1) Se deschide un contingent tarifar comunitar anual cu volumul total de 475 000 de tone pentru tărâțe, irimic și alte reziduuri de grâu și alte cereale decât porumbul și orezul, din codurile NC 2302 30 10, 2302 30 90, 2302 40 10 și 2302 40 90.
(2) În cadrul volumului contingentar, dreptul din Tariful Vamal Comun care se aplică se stabilește la 30,60 ECU per tonă pentru produsele din codurile NC 2302 30 10 și 2302 40 10 și la 62,25 ECU per tonă pentru produsele din codurile NC 2302 30 90 și 2302 40 90.”
Articolul 2
Prezentul regulament intră în vigoare în a treia zi de la data publicării în Jurnalul Oficial al Comunităților Europene.
Se aplică de la 1 iulie 1995.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 18 septembrie 1995.